Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 2 Pv 28/08/7702	Humenné, 1.3.2012
EEČ : 2-55-6-2012

U Z N E S E N I E

Trestná vec:	obvinený XXXXX 
Prečin:	precin porusovania domovej slobody

Rozhodol: 	prokurátor Okresnej prokuratúry Humenné
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
Skutková veta:
 dňa 1.1.2008 v čase okolo 4.30 h neoprávnene zotrvával v byte XXXXX na Ul. SNP 20 v XXXXX kam došiel na návštevu spoločne s manželkou Janou, ktorú v čase okolo 4.30 h pod vplyvom alkoholu fyzicky napadol, čomu sa XXXXX spoločne s druhom snažil zabrániť, následne fyzicky napadol i ich a keď ho vyzvali, aby byt opustil aktívne sa tomu po dobu asi 15 minút bránil, 

Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:

	Policajt  Obvodného oddelenia PZ v Humennom sp. zn. ORP-33/OO-HE-2008  z 9.1.2008 podľa § 199 ods. 1 Tr. por. začal trestné stíhanie  vo veci prečinu porušovania domovej slobody podľa § 194 ods. 1 Tr. zák. a súčasne podľa § 206 ods. 1 Tr. por.  vzniesol obvinenie za spáchanie tohto prečinu, ktorého sa mal obvinený dopustiť na skutkovom základe uvedenom vo výrokovej časti tohto uznesenia. 

	V priebehu prípravného konania policajt OO PZ v XXXXX vypočul obvineného XXXXX, poškodených XXXXX, XXXXX a vykonal medzi nimi konfrontácie, vypočul  svedkov  XXXXX, XXXXX, XXXXX, XXXXX a zadovážil a vecou súvisiace listinné dôkazy. 
	Dokazovaním v prípravnom konaní bolo preukázané  výpoveď dosiaľ vypočutých osôb , že obvinený sa skutku dopustil ako mu to je v uznesení o vznesení obvinenia kladené za vinu, čo obvinený všemožne popieral. 
	Prečinu porušovania domovej slobody podľa § 199 ods. 1 Tr. zák. sa dopustí ten, kto neoprávnene vnikne do obydlia iného, alebo tam neoprávnene zotrvá. 
	Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté nemožno v ňom pokračovať a musí byť  zastavené  proti tomu, kto zomrel alebo bol vyhlásený za mŕtveho. 

	Podľa § 215 ods. 1 Tr. por., prokurátor zastaví trestné stíhanie, ak 
a)	je nepochybné, že sa nestal skutok, pre ktorý sa vedie trestné stíhanie,
b)	nie je tento skutok trestným činom a nie je dôvod na postúpenie veci,
c)	je nepochybné, že skutok nespáchal obvinený,
d)	je trestné stíhanie neprípustné podľa § 9,
e)	obvinený nebol v čase činu pre nepríčetnosť trestne zodpovedný,
f)	sa schválil zmier medzi obvineným a poškodeným, alebo
g)	zanikla trestnosť činu.

Z uvedeného dokazovania bolo preukázané, že obvinený sa dopustil vyššie uvedeného prečinu spôsobom opísaným vo výrokovej časti tohto uznesenia, nakoľko proti vôli majiteľky bytom v tomto zotrval po výzve aby opustil byt,  avšak keďže obvinený XXXXX zomrel dňa 25.7.2009 , ako to vyplýva z úmrtného listu na č. l. 196 vyšetrovacieho spisu,  bolo potrebné postupovať podľa § 215 ods. 1 písm. d) Tr. por. v spojení s ust. § 9 ods. 1 písm. d) Tr. por.  a toto trestné konanie zastaviť, pretože obvinený zomrel.
S poukazom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Micák
prokurátor